CELEX: 62019TN0865
Language: bg
Date: 2019-12-18 00:00:00
Title: Дело T-865/19: Жалба, подадена на 18 декември 2019 г. — Nevinnomysskiy Azot и NAK „Azot“/Комисия

24.2.2020   
            
            
               BG
            
            
               Официален вестник на Европейския съюз
            
            
               C 61/53
            
         
      Жалба, подадена на 18 декември 2019 г. — Nevinnomysskiy Azot и NAK „Azot“/Комисия
      (Дело T-865/19)
      (2020/C 61/68)
      Език на производството: английски
      
         Страни
      
      
         Жалбоподатели: AO Nevinnomysskiy Azot (Невинномиск, Русия), AO Novomoskovskaya Aktsionernaya Kompania NAK „Azot“ (Новомосковск, Русия) (представители: E. Gergondet и P. Vander Schueren, lawyers)
      
         Ответник: Европейска комисия
      
         Искания
      
      Жалбоподателите молят Общия съд:
      
                  —
               
               
                  да обяви жалбата за допустима,
               
            
                  —
               
               
                  да отмени обжалвания регламент в частта му, която се прилага към жалбоподателите, и
               
            
                  —
               
               
                  да осъди ответника да заплати съдебните разноски, направени от жалбоподателите в настоящото производство.
               
            
         Основания и основни доводи
      
      С жалбата си жалбоподателите искат от Общия съд да отмени Регламент за изпълнение (ЕС) 2019/1688 на Комисията (1).
      Жалбоподателите изтъкват четири основания в подкрепа на жалбата си.
      
                  1.
               
               
                  Първо основание: изведено от това, че ответникът е нарушил член 2, параграфи 1, 9 и 10 от Регламент (ЕС) 2016/1036 на Европейския парламент и на Съвета (2) (наричан по-нататък „Основния регламент“) и е допуснал явни грешки в преценката като определил неправилно експортната цена и нормалната стойност, и е нарушил член 2, параграфи 3, 4 и 5 от Основния регламент като определил обичайните търговски условия въз основа на коригираните производствени разходи.
               
            
                  2.
               
               
                  Второ основание: изведено от това, че ответникът е нарушил член 3, параграфи 2, 3 и 6 от Основния регламент, е допуснал явни грешки в преценката, е нарушил правото на добра администрация и принципа на недопускане на дискриминация в резултат от погрешния си анализ на отражението на дъмпинговия внос върху цените на пазара на Съюза за сходни стоки.
               
            
                  3.
               
               
                  Трето основание: изведено от това, че ответникът е нарушил член 3, параграф 7 и член 9, параграф 4 от Основния регламент, е допуснал явни грешки в преценката и е нарушил правото на добра администрация като не анализирал други известни фактори, увреждащи промишлеността на Съюза, и като не се уверил дали вредите, причинени от тези фактори, не са били приписани на дъмпинговия внос.
               
            
                  4.
               
               
                  Четвърто основание: изведено от това, че ответникът е нарушил член 7, параграф 2, буква a), член 9, параграфи 4 и 5, член 18, параграфи 1, 4 и 5 от Основния регламент, е допуснал явни грешки в преценката, е нарушил правото на добра администрация, принципите на равенство и на недопускане на дискриминация като решил да не приложи правилото за по-малкото мито към вноса на жалбоподателите.
               
            
         (1)  Регламент за изпълнение (ЕС) 2019/1688 на Комисията от 8 октомври 2019 година за налагане на окончателно антидъмпингово мито и окончателно събиране на временното мито, наложено върху вноса на смеси от карбамид и амониев нитрат с произход от Русия, Тринидад и Тобаго и Съединените американски щати (ОВ L 258, 2019 г., стр. 21).
      
         (2)  Регламент (ЕС) 2016/1036 на Европейския парламент и на Съвета от 8 юни 2016 година за защита срещу дъмпингов внос от страни, които не са членки на Европейския съюз (ОВ L 176, 2016 г., стр. 21).